Държавен вестник, бр. 52, 2015 г., стр. 21

БРОЙ  52	
Д Ъ Р Ж А В Е Н  В Е С Т Н И К 	
СТР.  21  
Подписано в гр. Минск на 20 ноември 2014 г. 
в два екземпляра, всеки на български и руски 
език, като двата текста имат еднаква сила.
За правителството на
За правителството на
Република България:
Република Беларус:
Борис Димитров,
Валери Вакулчик,
председател на
председател на
Държавната комисия
Комитета за
по сигурността на
държавна сигурност
информацията
на Република Беларус
4437
МИНИСТЕРСТВО 
НА ВЪТРЕШНИТЕ РАБОТИ
НАРЕДБА № 8121з-773
от 1 юли 2015 г.
за условията и реда за осигуряване на храна 
или левовата є равностойност на служителите 
на Министерството на вътрешните работи
Чл. 1. С тази наредба се определят условията 
и редът за осигуряване на храна или левовата 
є равностойност на служителите на Министер­
ството на вътрешните работи (МВР) по чл. 142, 
ал. 1, т. 1 и 3 от Закона за Министерството 
на вътрешните работи (ЗМВР) и по § 86 от 
преходните и заключителните разпоредби на 
Закона за изменение и допълнение на Закона 
за Министерството на вътрешните работи (ДВ, 
бр. 14 от 2015 г.).
Чл. 2. (1) Храна за сметка на бюджета на 
МВР се осигурява:
1. за служителите на МВР, командировани на 
място, където е осигурено целодневно хранене 
за сметка на бюджета на МВР;
2. за служителите на МВР от Специализира­
ния отряд за борба с тероризма (СОБТ), които 
изпълняват специфична служебна дейност: 
„борба с тероризма или участие в специални 
операции“.
(2) Осигуряването на храна се извършва в 
рамките на левовата равностойност на таблици­
те за препоръчителния състав на денонощната 
норма от хранителни продукти, определена 
със заповедта по чл. 181, ал. 4 ЗМВР за съот­
ветната година.
Чл. 3. На служителите по чл. 2 не се оси­
гурява храна в следните случаи:
1. при получаване на левовата є равно-
стойност;
2. по време на стационарно лечение;
3. при ползване на всички видове отпуски;
4. в празнични и в почивни дни;
5. когато са командировани с право на 
дневни пари.
Чл. 4. Служителите на МВР, на които не 
се осигурява храна, получават ежемесечно 
левовата є равностойност, която се определя 
ежегодно със заповед на министъра на вътреш­
ните работи.
Чл. 5. Левовата равностойност на храната 
се изплаща за действително отработено време.
Чл. 6. При изчисляване на индивидуалния 
месечен размер на левовата равностойност на 
храната за отработено време се зачита:
1. времето на ползване на платен годишен 
отпуск;
2. времето за изпълнение на обществени и 
граждански задължения;
3. времето на ползване на отпуск поради 
временна неработоспособност;
4. командироване или специализация в чуж­
бина при условията и по реда на Наредбата за 
служебните командировки и специализациите 
в чужбина, приета с ПМС № 115 от 2004 г. 
(ДВ, бр. 50 от 2004 г.) – до 30-ия календарен 
ден включително без прекъсване.
Чл. 7. Левовата равностойност на храната 
не се изплаща за времето на:
1. ползване на отпуск поради бременност, 
раждане и осиновяване, предоставен за полз­
ване със заявление;
2. ползване на отпуск за отглеждане на дете 
до 2-годишна възраст или при осиновяване на 
дете от 2- до 5-годишна възраст;
3. ползване на неплатен отпуск независимо 
от основанието;
4. командироване или специализация в чуж­
бина при условията и по реда на Наредбата за 
служебните командировки и специализациите в 
чужбина, приета с ПМС № 115 от 2004 г. – след 
срока по чл. 6, т. 4;
5. командироване в чужбина при услови­
ята и по реда на Наредбата за командиро­
въчните средства при задграничен мандат, 
приета с ПМС № 188 от 2008 г. (ДВ, бр. 70 
от 2008 г.), и Наредбата за условията и реда 
за участие на граждански специалисти от
Република България в операции и мисии на 
международни организации за управление на
кризи извън територията на Република Бъл­
гария, приета с ПМС № 9 от 2011 г. (ДВ, бр. 9 
от 2011 г.);
6. временно отстраняване от длъжност.
Чл. 8. В случаите по чл. 2, ал. 1, т. 1 ръ­
ководителите на структурите по чл. 37 ЗМВР 
или упълномощени от тях длъжностни лица 
издават заповед за прекратяване изплащането 
на левовата равностойност на храната, а в слу­
чаите за отработен непълен месец – заповед за 
определяне размера на левовата равностойност 
на храната за този месец. Екземпляр от запо­
ведта се изпраща незабавно в обслужващото 
финансово звено.
Чл. 9. При настъпване на някои обстоятел­
ства по чл. 7 екземпляр или заверено копие 
от документите, удостоверяващи настъпването 
му, се изпраща в обслужващото финансово 
звено за прекратяване изплащането на левовата 
равностойност.
Чл. 10. При промяна или отпадане на 
обстоятелствата по чл. 7 екземпляр или заве­
рено копие от документите, удостоверяващи 
настъпването му, се изпраща в обслужващото 
финансово звено за възстановяване изплаща­
нето на левовата равностойност.